Capa

Nombri la dézima letra el alfabetu griegu.

La su grafia mayúscula es Κ i la menúscula κ.

El su nombri en griegu antíguu era κάππα [ka̋ppa] i en moernu κάπα ['kapa].

Esta letra rescrei del alfabetu feníciu kaph «manu abierta».

Tantu en griegu moernu comu en griegu antíguu representa el fonema consonánticu oclusivu velal sordu /k/: γραμματική, Σικελία. No estanti, los griegus, nel estádiu primitivu el alfabetu, gastavan pa esti fonema dos grafias: Ϙ (copa) i K. El usu la Κ era pa quandu se palatalizava, es izil, alantri de /e/ o /i/ i alantri de /a/. Enque no resultava un fonema el son [kj], los griegus escomiençarun a hazel essa deferéncia nel escrevieru. El alfabetu calcídicu, proceenti de la isla d’Uvea, gastau ena Magna Grécia, utilizava dambas a dos grafias. Los etruscus apañarun essa destincion i tamien los latinus. No estanti, los latinus namás gastarun la Κ alantri de A o de consonanti, mentris que la Q hue empreá alantri las vocalis velaris O i V i la C alantri las palatalis I i E: KALENDAS, QVORVM, PEQVNIA, CECIDI.

En griegu moernu, la gama i la capa s'emprean apellás comu el dígrafu γκ que representa el fonema oclusivu velal sonoru /g/: γκολ, γκολφ, γκουβερνάντα. 

Comu numeral, la capa representa al 20 (κ´) i al 20000 (,κ).

 Bibliografia 
 Bassols de Climent, M., Fonética latina, Madril, 1962.
 Berenguer Amenós, J., Gramática griega, Barcelona, Bosch, 200237.
 Liddell, H. G., Scott, R., A Greek-English lexicon, Oxford, Oxford University press, 19969.
 Lejaune, M., Phonétique historique du Mycénne et du Grec ancien, París, Klinsieck, 1972.
 VV. AA., Νεοελληνική γραμματική, Atenas, Οργανισμός Εκδοσέως διδακτικών βιβλίων, 2005. 
 VV. AA., Griego moderno para filólogos clásicos, Atenas, Ediciones Nefeli, 1999.

Categoría:Alfabetu griegu